***Приложение №6***

 ***ПРОЕКТ!***

ДОГОВОР

№ ...................... /..........................

Днес, 2016 г., в гр. София, между:

**„БДЖ – Пътнически превози” ЕООД**, със седалище и адрес на управление: гр. София: ул. “Иван Вазов” № 3, вписано в Търговския регистър при Агенция по вписванията под № 16660/2007 110, ЕИК № 175405647, ИН по ЗДДС № BG 175405647, представлявано от **Димитър Станоев Костадинов – Управител**, наричано по-долу за краткост “**ВЪЗЛОЖИТЕЛ”**

и

**..................................,** със седалище и адрес на управление: гр. ............................................, вписано в Търговския регистър при Агенцията по вписванията с ЕИК: ...................., представлявано от ……………………………………- …………….., наричано по-долу за краткост **“ИЗПЪЛНИТЕЛ”**,

**на основание чл.101e, ал.1 от Закона за обществените поръчки**  **и утвърден протокол от Управителя на „БДЖ – Пътнически превози” ЕООД от ...........г.,, след проведена обществена поръчка по реда на глава осма „а” от ЗОП се** **сключи настоящият Договор за следното:**

#  I. ПРЕДМЕТ НА ДОГОВОРА

 **1.1.** Възложителят възлага, а Изпълнителят приема да предостави консултантски услуги за бизнес анализ и дизайн на решение за изграждане на централизирана информационна система за управление на „БДЖ – Пътнически превози“ ЕООД (Entrise Resource Plаnning), включваща, но без да се ограничава до преглед на структурата на „БДЖ – ПЪТНИЧЕСКИ ПРЕВОЗИ“ ЕООД, изготвяне на анализ на текущото му състояние и предложение за архитектура на Централизирана информационна система за управление на „БДЖ – ПЪТНИЧЕСКИ ПРЕВОЗИ“ ЕООД, изготвяне на техническо задание за изграждане на централизирана информационна система за управление на „БДЖ-Пътнически превози”ЕООД, изготвяне на документи по отношение на техническите изисквания и спецификации, методика за оценка на офертите за избор на Изпълнител за проект: Внедряване на централизирана информационна система за управление на„БДЖ – Пътнически превози“ ЕООД, модел на необходимата реорганизация във финансово-счетоводната и складовата дейност в „БДЖ-Пътнически превози”ЕООД и модел на съществуващите информационни потоци, тяхната оптимизация при необходимост и препоръки за дефиниране на справки.

 **1.2.** Услугите - предмет на настоящия договор се извършват в съответствие с клаузите на договора, Приложение № 1 – Технически и функционални изисквания и спецификации на Възложителя, Приложение № 2 – Техническо предложение на Изпълнителя, Приложение №3 – Списък на персонала, който ще бъде ангажиран с изпълнението на обществената поръчка и Приложение №4 - Ценово предложение на Изпълнителя – неразделна част от настоящия договор.

#  II. ЦЕНА. УСЛОВИЯ И НАЧИН НА ПЛАЩАНЕ

 **2.1.**Общата стойност на договора е ......................................(словом:......................) лева без ДДС и.............(словом:................................................................) лева с включен ДДС,

съгласно ценовото предложение на Изпълнителя - Приложение №4 към на настоящия договор.

 **2.2.** Възнаграждението по договора включва всички разходи на Изпълнителя за комплексното изпълнение на договора, в т.ч. данъци и такси, както и печалбата на последния.

**2.3.** Възложителят заплаща цената по т. 2.1. в левове, по банков път, в срок до 10 (десет) работни дни след представяне от Изпълнителя на оригинална фактура и двустранно подписан окончателен протокол за приемане на изпълнението на поръчката по чл. 3.3 от настоящия договор.

 **2.4**. Условия за извършване на плащането е предоставянето от страна на Изпълнителя на Възложителя на адрес: гр. София -1080, ул.”Иван Вазов” №3, “БДЖ-Пътнически превози” ЕООД, отдел „Финансов мениджмънт ” в петдневен срок след извършване на услугата, на следните документи:

- оригинална фактура, издадена на името на “БДЖ-Пътнически превози” ЕООД, с адрес – гр.София-1080, ул. “Иван Вазов” № 3, с МОЛ: Димитър Костадинов, която освен задължителните реквизити да съдържа: **№ и предмет на договора;**

 - двустранно подписан окончателен протокол за приемане на изпълнението на поръчката по чл. 3.3. от настоящия договор.

 **2.5.** Адрес, на който трябва да се изпращат документите за извършване на плащането:

 Получател : ”БДЖ – Пътнически превози” ЕООД

 гр. София -1080

 ул. “Иван Вазов” № 3

 отдел „Финансов мениджмънт”

 Дирекция „Финанси и администрация”

 **2.6**. При непредставяне в срок и на посочения адрес на горецитираните документи, срокът за плащане на услугата се удължава с толкова дни, с колкото е закъсняло представянето на документите.

 **2.7 .** Всяко плащане ще се извършва посредством банков превод по сметка на Изпълнителя в банка ................. , клон......................, **IBAN:** ................................, **BIC : .............................**

 **2.8.** В случай, че за изпълнението на договора има сключени договори за подизпълнение, Възложителят извършва окончателното плащане след като получи от изпълнителя доказателства, че е заплатил на подизпълнителите всички работи, приети по реда, предвиден в този договор.

 **2.8.1.** Предходната клауза не се прилага, ако при приемането на работата Изпълнителят представи на Възложителя доказателства, че договорът за подизпълнение е прекратен, или работата или част от нея не е извършена от подизпълнителя.

#  III. СРОК, РЕД И НАЧИНИ ЗА ПРИЕМАНЕ НА УСЛУГИТЕ

**3.1.** Срокът за изпълнение на услугата е …….. (словом) календарни дни *(съгласно предложението на Изпълнителя, но не повече от 180 календарни дни)*, считано от датата на влизане на договора в сила.

**3.2.** За изпълнението на услугите се съставя двустранно подписан приемо-предавателен протокол без забележки, който удостоверява предаването на комплексния доклад в писмен вид и на електронен носител на Възложителя.

#  IV. ПРАВА И ЗАДЪЛЖЕНИЯ НА ИЗПЪЛНИТЕЛЯ

**4.1.** Изпълнителят има право:

**4.1.1.** при добросъвестно и професионално изпълнение на договора, да получи уговореното възнаграждение в размера, срока и при условията, посочени в настоящия договор.

**4.1.2.** да получи необходимото съдействие от Възложителя за изпълнение на задълженията му по този договор.

**4.2.** Изпълнителят e длъжен:

**4.2.1.** да изпълни услугите в съответствие с изискванията на Възложителя съгласно Приложение № 1 и техническото предложение на Изпълнителя - Приложение № 2 и в сроковете по настоящия договор;

**4.2.2.** да полага грижата на добър търговец;

**4.2.3.** да разработи и представи за съгласуване от Възложителя детайлен план за управление на проекта, включително и детайлен график за изпълнение на планираните дейности, предмет на договора в срок до 7 календарни дни от влизане в сила на договора.

**4.2.4.** да изготви и предостави комплексен доклад, изготвен в съответствие с изискванията на Възложителя съгласно Приложение № 1 и техническото предложение на Изпълнителя - Приложение № 2 и в сроковете по настоящия договор;

**4.2.4.1.** Изпълнителят предава окончателно приетия по реда на т. 4.2.5. комплексен доклад на хартиен и електронен носител в деловодството на Възложителя, адресиран до упълномощеното по т.10.4 лице.

**4.2.5.** да изготвя, актуализира и предоставя на Възложителя документи, в това число анализи, предложения, планове, графици, комплексен доклад и други съгласно условията на договора и приложенията към него;

**4.2.5.1.** да отрази поисканите от Възложителя изменения/допълнения в документите по клауза 4.2.5 в срок до 5 (пет) работни дни от получаването им;

**4.2.5.2.** В случай, че в срока по клауза 5.1.6. Изпълнителят не получи искане за изменения и/или допълнения се счита, че документите по клауза 4.2.5. са одобрени от Възложителя;

**4.2.6.** при осъществяване на посещения и работни срещи в обектите на Възложителя, да организира същите в удобно за служителите на Възложителя време, като и да спазва реда за достъп в тези обекти;

**4.2.7.** да не разпространява каквато и да било информация, под формата на документи, чертежи, схеми, устна/писмена комуникация и всякаква друга форма на информация, научена волно или неволно при/ по повод и/или във връзка с изпълнението на този договор, без предварително писмено разрешение на Възложителя или когато предоставянето на такава информация се изисква по закон.

**4.2.7.1.** Изпълнителят се задължава да обвърже всички свои служители и подизпълнители със задължението си по т. 4.2.7.

**4.2.8.** да ангажира с изпълнението на поръчката експертен екип, състоящ се от най-малко трима ключови експерта, съгласно Приложение № 3 – Списък на персонала, който е ангажиран с изпълнението на поръчката, както и допълнителни експерти в случай на необходимост, за негова сметка.

**4.2.8.1.** Изпълнителят има право съгласувано с Възложителя да замени ключов експерт от екипа по Приложение № 3, при условие че новият ключов експерт отговаря на изискванията за съответната позиция, съгласно документацията за избор на изпълнител за настоящата обществена поръчка.

**4.2.8.2.** Въз основа на мотивирано писмено искане от страна на Възложителя, Изпълнителят се задължава да замени ключов експерт от екипа по Приложение № 3 поради липса на качества за ефективно изпълнение на услугите, с нов отговарящ на изискванията на Възложителя за съответната позиция.

**4.2.9.** да сключи договор/и за подизпълнение с посочения/ите в офертата му подизпълнител/и при спазване разпоредбите на чл. 45а от ЗОП и в 3-дневен срок от сключване на договора/ите за подизпълнение, да предостави оригинален екземпляр от същия/те на Възложителя. Договорът/ите се представя с придружително писмо в деловодството на Възложителя;

**4.2.10.** да уведоми Възложителя за открито за него производство по ликвидация или за обявяване в несъстоятелност, или преобразуване в срок до 3 (три) дни от настъпване на съответното събитие;

**4.3.** Изпълнителят носи отговорност за действията на своите служители и подизпълнители (в случай, че използва такива), като за свои.

**4.4.** Изпълнителят отговаря за всички вреди, причинени на Възложителя и трети лица, в резултат на действия или бездействия на негови служители и подизпълнители (в случай, че използва такива), при или по повод изпълнението на договора.

**4.5.** Изпълнителят отговаря за всички вреди за околната среда, причинени при изпълнението на договора, в резултат на действия или бездействия на негови служители и/или подизпълнители (в случай, че използва такива).

**4.6.** Изпълнителят се задължава при изпълнението на договора да спазва приложимите в „БДЖ – ПЪТНИЧЕСКИ ПРЕВОЗИ“ ЕООД Политика по околна среда, Политика по качество, както и Системата за управление на здравето и безопасността при работа.

**4.6.1.** В случаите, когато Изпълнителят ползва подизпълнители, същият поема ангажимент да ги информира за политиките по околна среда и качество, процедурата по разделно събиране на отпадъците и Системата за управление на здравето и безопасността при работа, приложими в „БДЖ – ПЪТНИЧЕСКИ ПРЕВОЗИ“ ЕООД.

#  V.ПРАВА И ЗАДЪЛЖЕНИЯ НА ВЪЗЛОЖИТЕЛЯ

**5.1.** Възложителят има право:

**5.1.1.** да получи изпълнение на услугите в съответствие с приложимото законодателство, клаузите на договора и приложенията към него;

**5.1.2.** да извърши проверка относно срочното и качествено изпълнение на услугите, предмет на договора;

**5.1.3.** да задържи съответна част от гаранцията за изпълнение, в случай на неизпълнение клаузите на договора от страна на Изпълнителя и да получи неустойката в размера, определен в разделVII от този договор;

**5.1.4.** да изисква от Изпълнителя да сключи и да му предостави договорите за подизпълнение, с подизпълнителите, посочени в офертата му (когато е приложимо) в срока и при условията по чл. 4.2.9.

**5.1.5.** да иска замяна на ключов експерт поради липса на качества на същия за ефективно изпълнение на услугите чрез мотивирано писмено искане до Изпълнителя.

**5.1.6.** да изисква изменения и допълнения на документите, в това число анализи, планове, графици, комплексен доклад, предложения и други, предмет на договора по чл. 4.2.3., 4.2.4. и 4.2.5. в срок не по-късно от 5 (пет) работни дни от датата на тяхното получаване.

**5.1.7.** да получи всички документи по чл. 4.2.3., чл.4.2.4. и чл.4.2.5. с необходимото съдържание, обем, качество и в срок при условията на договора и приложенията в него.

**5.2.** Възложителят е длъжен:

**5.2.1.** при добросъвестно и професионално изпълнение на договора, да заплати на Изпълнителя договорената цена в размера, срока и при условията на настоящия договор;

**5.2.2.** да не разпространява под каквато и да е форма предоставената му от Изпълнителя информация, имаща характер на търговска тайна и изрично упомената от Изпълнителя като такава, в представената от него оферта.

**5.2.3.** да оказва необходимото съдействие на Изпълнителя за добросъвестно и точно изпълнение на договора;

**5.2.4.** да информира Изпълнителя относно охранително-пропускателния режим в обектите на „БДЖ – ПЪТНИЧЕСКИ ПРЕВОЗИ“ ЕООД.

**5.2.5.** да информира упълномощения представител на Изпълнителя за приложимите в „БДЖ – ПЪТНИЧЕСКИ ПРЕВОЗИ“ ЕООД Политика по качество, както и Системата за управление на здравето и безопасността при работа.

 VI. ГАРАНЦИИ

 **6.1. „Гаранция за изпълнение на договора”** означава депозит по сметка на Възложителя или безусловна и неотменяема банкова гаранция, с която изпълнителят обезпечава изпълнението на задълженията си по този договор за период до един месец след изтичане на срока на договора.

 6.2. Гаранцията за изпълнение, учредена в полза на Възложителя, е в размер на ......... лева, което представлява 5% от стойността на договора без ДДС и е под формата на безусловна и неотменяема банкова гаранция или парична сума (депозит), по сметка: Банка - ОББ, Клон Света София, IBAN BG57UBBS80021052226520, BIC UBBSBGSF, Титуляр: „БДЖ – Пътнически превози” ЕООД, със срок на валидност - 30 (тридесет) дни след изтичане на срока на договора.

6.3. Разходите по обслужването на Гаранцията за изпълнение на договора се поемат от ИЗПЪЛНИТЕЛЯ.

 6.4. Гаранцията за изпълнение се усвоява от **ВЪЗЛОЖИТЕЛЯ**: при неизпълнение на задълженията по договора от страна на **ИЗПЪЛНИТЕЛЯ** - частично или изцяло; при неспазване на предвидените в договора срокове; при некачествено изпълнение на услугата, последиците, от което не са отстранени, в предвидените в договора срокове.

 6.5. Когато гаранцията за изпълнение е банкова гаранция, цялата или част от нея се усвоява чрез декларация до съответната банка, че Изпълнителят е в нарушение на договора, без да е необходимо посочване на конкретни обстоятелства или представяне на доказателства.

 6.6. Възложителят уведомява писмено Изпълнителя за намерението си да пристъпи към усвояване на гаранцията или част от нея.

#  **VII.**ОТГОВОРНОСТИ И НЕУСТОЙКИ

**7.1.** В случай на неизпълнение на задълженията на Изпълнителя във връзка с предмета по т. 1.1. в уговорените срокове, същият дължи неустойка в размер на 0,2 % (нула цяло и две десети от процента) от стойността на договора без ДДС за всеки просрочен ден, но не повече от 20 % от стойността му.

 **7.1.1.** В случай на нарушаване не задължението си по т. 4.2.7. или т. 4.2.7.1., Изпълнителят се задължава да заплати на Възложителя неустойка в размер на 2,000.00 (две хиляди) лева за единичен случай на нарушение, като общата стойност на тази неустойка не може да надвишава 10 % (десет процента) от стойността на договора без ДДС.

**7.2.** В случай, че по вина на Възложителя не бъдат спазени договорените срокове за плащане, същият дължи обезщетение на Изпълнителя в размер на законната лихва върху просрочената сума от деня на забавата, но не повече от 20 (двадесет) процента от размера на забавеното плащане.

**7.3.** Плащането на неустойка не лишава изправната страна от правото да търси обезщетение за претърпени вреди и пропуснати ползи над размера на неустойката.

**7.4.** Възложителят има право да задържи представената гаранция за изпълнение на договора в пълен размер в случаите, в които едностранно прекрати предсрочно договора, поради пълно неизпълнение от страна на Изпълнителя или поради откриване на производство за ликвидация или обявяване в несъстоятелност на Изпълнителя.

**7.5.** При забавено изпълнение на договора от Изпълнителя Възложителят има право да задържи в пълен или частичен размер представената гаранция за изпълнение на договора или да извърши прихващане от стойността на дължимо плащане към Изпълнителя за покриване на дължимите от последния неустойки.

 **VІІІ. СПОРОВЕ**

 8.1.Всеки спор, породен от този договор или отнасящ се до него, ще бъде разрешаван доброволно по пътя на преговори, взаимни консултации и обмен на мнения, като постигнатото съгласие между страните ще бъде оформено в писмено споразумение.

 8.2. В случай, че не бъде постигнато съгласие по чл.8.1, всички спорове, породени от този договор или отнасящи се до него, могат да бъдат решавани чрез медиация.

 8.3. В случай, че не бъде постигнато съгласие по чл.8.2, всички спорове, породени от този договор или отнасящи се до него, ще бъдат разрешавани по съдебен ред.

 8.4. Медиацията не е задължителна преди отнасяне на спора за решаване по съдебен ред.

**IX. СРОК НА ДОГОВОРА**

**9.1.** Настоящият договор влиза в сила от датата на подписването му и е със срок на действие 6 месеца.

**X. СЪОБЩЕНИЯ**

**10.1.**Всички съобщения или уведомления при изпълнението на този договор страните ще правят в писмен вид по пощенски път, по факс или по електронен път, като сроковете текат от получаването им.

 **10.2.** За датата на съобщението се смята:

1. датата на предаването-при предаване на ръка на съобщението;
2. датата на приемането - при изпращане по факс;
3. датата, посочена на обратната разписка - при изпращане по пощата.
4. датата на приемането на съобщение по електронен път със **задължително потвърждение**, че съобщението е получено.

 **10.3.** При промяна на адреса, както и на лицата, упълномощени да подписват необходимите документи във връзка с изпълнение на договора, съответната страна е длъжна да уведоми писмено другата в тридневен срок от промяната. В случай, че страна по договора не изпълни това свое задължение, всички съобщения, изпратени до последния валиден по договора адрес, се считат за получени от адресата.

**10.4.** За валидни адреси за приемане на съобщения, свързани с изпълнението на настоящия договор и предаване на документи се смятат:

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

гр. София 1080.................................

ул."Иван Вазов" № 3 ............................................

Дирекция «Финанси и администрация» ..........................................

Отдел „................................” ....................................

Тел. ....................................... Тел. ............

Факс: ............................. Факс:

Ел.адрес:......................... *на Илия Гергов* Ел.адрес: .................

 XI. ОБЩИ ПОЛОЖЕНИЯ. ПРЕКРАТЯВАНЕ НА ДОГОВОРА.

 **11.1.** Изменения в настоящия договор не се допускат съгласно чл.43, ал.1 от ЗОП, освен в случаите на чл. 43 ал. 2 от ЗОП.

 **11.2.** При настъпване на форсмажорни обстоятелства срокът на действие на настоящия договор се удължава с тяхното времетраене.

 **11.3.** Всички авторски права и права върху интелектуалната собственост на разработените документи на Изпълнителя остават в полза на Възложителя и са включени в цената на договора.

 **11.4.** Настоящият договор се прекратява:

1. с изтичане на срока, за който е сключен;

2. по взаимно съгласие между страните, изразено в писмена форма;

3. при виновно неизпълнение на задълженията на една от страните по ДОГОВОРА - с 10-дневно писмено предизвестие от изправната до неизправната страна;

4. при констатирани нередности и/или конфликт на интереси - с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;

5. с окончателното му изпълнение;

6. по реда на чл.43, ал.4 от ЗОП;

7. когато са настъпили съществени промени във финансирането на обществената поръчка – предмет на ДОГОВОРА, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати – с писмено уведомление веднага след настъпване на обстоятелствата.

**11.5.** ВЪЗЛОЖИТЕЛЯТ може да прекрати ДОГОВОРА без предизвестие, когато ИЗПЪЛНИТЕЛЯТ:

1. забави изпълнението на някое от задълженията си с повече от пет работни дни;

2. не отстрани в разумен срок, определен от ВЪЗЛОЖИТЕЛЯ, констатирани нередности;

3. не изпълни точно някое от задълженията си по ДОГОВОРА;

4. използва подизпълнител, без да е декларирал това в офертата си или ползва подизпълнител, различен от посочения в офертата му;

5. бъде обявен в несъстоятелност или когато е в производство по ликвидация.

**11.6.** ВЪЗЛОЖИТЕЛЯТ може да прекрати ДОГОВОРА едностранно с 10-дневно писмено предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и приети от ВЪЗЛОЖИТЕЛЯ дейности по изпълнение на ДОГОВОРА.

 **11.6.** За всички неуредени въпроси в настоящия договор ще се прилагат разпоредбите на действащото българско законодателство.

Неразделна част от този договор са следните приложения:

Приложение №1-Технически и функционални изисквания и спецификации на Възложителя;

Приложение №2-Техническо предложение*(съгласно офертата на Изпълнителя);*

Приложение № 3–Списък на персонала, който е ангажиран с изпълнението на поръчката *(съгласно офертата на Изпълнителя)*;

Приложение № 4 – Ценово предложение на Изпълнителя

Настоящият договор се състои от ………/……../страници и се състави и подписа в два еднообразни екземпляра, по един за всяка от страните.

 **ВЪЗЛОЖИТЕЛ: ИЗПЪЛНИТЕЛ:**